“โปรเม”ผงาดนำเดี่ยว”ยูเอส วีเมนส์ โอเพ่น”รอบ 3 จ่อคว้าแชมป์เมเจอร์ใบที่ 2
"โปรเม"ผงาดนำเดี่ยว"ยูเอส วีเมนส์ โอเพ่น"รอบ 3 จ่อคว้าแชมป์เมเจอร์ใบที่ 2 ฟาก“โปรอาร์ม”รั้งที่ 11 สวิงเมโมเรียลฯ
4 มิ.ย. 2561

ผู้สื่อข่าวรายงานว่า “โปรเม” เอรียา จุฑานุกาล โปรกอล์ฟสาวชาวไทย ทำผลงานได้ยอดเยี่ยม เก็บไป 5 อันเดอร์พาร์ ในการแข่งรอบสาม ศึก เมเจอร์ รายการ ยูเอส วีเมนส์ โอเพ่น ที่เมืองโชล ครีก รัฐอลาบาม่า ประเทศสหรัฐอเมริกา เมื่อวันเสาร์ที่ 2 มิถุนายนที่ผ่านมาขึ้นเป็นผู้นำเดี่ยวทิ้งห่าง ซาราห์ เจน สมิธ โปรสาวออสซี่ 4 สโตรก
“โปรเม” ที่รอบ 2 ตีไม่จบเนื่องจากฝนตกอย่าวหนักต้องมาออกรอบในช่วงเช้าและตีไป 2 อันเดอร์พาร์รวมสองรอบตีไป 7 อันเดอร์ตาม ซาราห์ เจน สมิธ อยู่ 3 สโตรก แต่เมื่ออกรอบ 3 เธอตีได้ดีกว่าใครเป็นคนเดียวที่เก็บได้ถึง 5 อันเดอร์พาร์ พร้อมกับแซง สมิธที่ฟอร์มหลุดตีเกินไป 2 โอเวอร์ขึ้นมาเป็นผู้นำเดี่ยว
สำหรับโปรจากไทยอีกคนที่ทำผลงานได้น่าประทับใจมากๆ คือ “น้องเหมียว” ปภังกร ธวัชธนกิจ หลังจากประคองตัวในรอบสามตีเข้ามา อีเวนพาร์ 72 รวมสามวัน 1 อันเดอร์พาร์ 215 รั้งอันดับ 9 ร่วม
ด้าน “โปรโม” โมรียา จุฑานุกาล อีกหนึ่งก้านเหล็กคนดังของไทยนั้น ฟอร์มไม่ดีเท่าที่ควร หลังจากทำสกอร์เข้ามาที่ 3 โอเวอร์พาร์ ส่งผลให้เธอจบรอบสามด้วยการเป็นอันดับ 48 ร่วม
สรุปผลการแข่งขันกอล์ฟ เมเจอร์ รายการ ยูเอส วีเมนส์ โอเพ่น ชิงเงินรางวัลรวม 5,000,000 เหรียญสหรัฐฯ (ประมาณ 165 ล้านบาท) ที่สนาม โชล ครีก คลับ ระยะ 6,732 หลา พาร์ 72 ในเมืองโชล ครีก รัฐอลาบาม่า ประเทศสหรัฐอเมริกา หลังจบการแข่งขันรอบสาม เมื่อวันเสาร์ที่ 2 มิถุนายน ที่ผ่านมา
(-12) 204 เอรียา จุฑานุกาล (ไทย) 67-70-67
(-8) 208 ซาราห์ เจน สมิธ (ออสเตรเลีย) 67-67-74
(-6) 210 คิม ฮโย ชู (เกาหลีใต้) 70-72-68
(-5) 211 คิม ชี-ฮยุน (เกาหลีใต้) 70-71-70
(-4) 212 มาเดเลน แซกสตอร์ม (สวีเดน) 70-72-70, คาร์โลต้า ซิกานด้า (สเปน) 73-68-71, พาร์ค อินบี (เกาหลีใต้) 70-71-71
อันดับนักกอล์ฟคนอื่นๆ ที่น่าสนใจ
ทั้งนี้หาก “โปรเม” ยังรักษาฟอร์มจนคว้าแชมป์รายการนี้ได้จะเป็นการคว้าแชมป์รายการระดับเมเจอร์ ใบที่ 2 ต่อจาก วีเมนส์ บริติช โอเพน เมื่อปี 2016 และยุติการผูกขาดของนักกอล์ฟสาว เกาหลีใต้ กับ สหรัฐอเมริกา ที่กวาดแชมป์มาตลอด 11 ปีล่าสุด
ส่วนการแข่งขันกอล์ฟ พีจีเอ ทัวร์ รายการ เดอะ เมโมเรียล ทัวร์นาเมนต์ ชิงเงินรางวัลรวม 8,900,000 เหรียญสหรัฐฯ (ประมาณ 293.70 ล้านบาท) ที่สนามมูร์ฟิลด์ วิลเลจ กอล์ฟ คลับ ระยะ 7,392 หลา พาร์ 72 ในเมืองดับลิน รัฐโอไฮโอ้ ประเทศสหรัฐอเมริกา หลังจบการแข่งขันรอบ 3 เมื่อวันเสาร์ที่ 2 มิถุนายน ที่ผ่านมา
ผลปรากฏว่า ไบรสัน เดอชอมโบ โปรชาวสหรัฐ หวดเพิ่ม 6 อันเ ดอร์พาร์ 66 สกอร์รวมเพิ่มเป็น 14 อันเดอร์พาร์ 202 ขยับขึ้นรั้งตำแหน่งผู้นำเดี่ยว ด้วยสกอร์เหนือกว่า แพทริค แคนท์เลย์, ไคล์ สแตนลี่ย์ และ ฆัวกิน นีมันน์ ที่รั้งอันดับ 2 ร่วมอยู่ 1 สโตรก
ขณะที่ “พญาเสือ” ไทเกอร์ วู้ดส์ อดีตมือ 1 โลก เก็บเพิ่ม 4 อันเดอร์พาร์ รวม 3 วัน 9 อันเดอร์พาร์ 207 ขึ้นมารั้งอันดับ 7 ร่วม ส่วน “โปรอาร์ม” กิรเดช อภิบาลรัตน์ โปรหนุ่มขวัญใจชาวไทย เก็บเพิ่ม 3 อันเดอร์พาร์ รวม 3 วัน 8 อันเดอร์พาร์ 208 รั้งอันดับ 11 ร่วม
ขณะที่ “โปรอาร์ม” กิรเดช อภิบาลรัตน์ ก้านเหล็กขวัญใจชาวไทย สกอร์ 8 อันเดอร์พาร์ รั้งอันดับ 11 ร่วม ในการแข่งขันที่รัฐโอไฮโอ ประเทศสหรัฐอเมริกา เมื่อวันเสาร์ที่ผ่านมา
สรุปผลการแข่งขันกอล์ฟ พีจีเอ ทัวร์ รายการ เดอะ เมโมเรียล ทัวร์นาเมนต์หลังจบการแข่งขันรอบ 3 
1.(-14) 202 – ไบรสัน เดอแชมโบ 69-67-66
2.(-13) 203 – แพทริค แคนท์เลย์ 68-69-66, ไคล์ สแตนลี่ย์ 67-66-70, ฆัวกิน นีมันน์ (ชิลี) 65-68-70
5.(-12) 204 – อัน บยอง ฮุน (เกาหลีใต้) 68-67-69
6.(-10) 206 – จัสติน โรส (อังกฤษ) 71-66-69
7.(-9) 207 – คิม มีน-วี (เกาหลีใต้) 73-67-67, ไทเกอร์ วู้ดส์ 72-67-68, เจ.บี. โฮล์มส์ 70-66-71, ฮิเดกิ มัตสึยามะ (ญี่ปุ่น) 65-71-71
สรุปอันดับนักกอล์ฟคนอื่นๆ ที่น่าสนใจ
11.(-8) 208 – รอรี่ แม็คอิลรอย (ไอร์แลนด์เหนือ) 74-70-64, กิรเดช อภิบาลรัตน์ (ไทย) 71-68-69, อดัม สกอตต์ (ออสเตรเลีย) 72-66-70
21.(-7) 209 – ริคกี้ ฟาวเลอร์ 72-69-68, เฮนริค สเตนสัน (สวีเดน) 71-66-72
28.(-6) 210 – ฟิล มิคเคลสัน 74-66-70, ดัสติน จอห์นสัน 72-66-72, เจสัน เดย์ (ออสเตรเลีย) 68-68-74
37.(-5) 211 – แม็ตต์ คูชาร์ 71-68-72
46.(-4) 212 – รัสเซลล์ น็อกซ์ (สกอตแลนด์) 74-69-69
52.(-3) 213 – หลุยส์ อุสธุยเซ่น (แอฟริกาใต้) 70-69-74
58.(-2) 214 – ชาร์ลส์ ฮาวล์ เดอะ เธิร์ด 73-70-71, วีเจย์ ซิงห์ (ฟิจิ) 75-66-73
64.(-1) 215 – บั๊บบ้า วัตสัน 71-67-77
70.(-E) 216 – แซค จอห์นสัน 75-69-72
หมายเหตุ : นักกอล์ฟที่ไม่มีวงเล็บสัญชาติต่อท้ายชื่อเป็นชาวสหรัฐฯ